JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
ÜRO ei määratlenud Hamasi terrorirühmituseks
Pingestub olukord Liibanoni piiril
Kinnitati gaasijuhtmeprojekt East-Med
USA tõi ÜRO Peaassambleesse eelnõu,
mis oleks piisava toetuse korral mõistnud terroriaktidena hukka
Hamasi rünnakud Iisraeli tsiviilelanikkonna vastu.
Vastuvõtmiseks oleks eelnõu vajanud kahe kolmandiku riikide toetust.
Seda siiski ei kogunenud,
sest 87 poolt- ja 57-vastuhäälega jäi eelnõu vastu võtmata.
33 riiki polnud kohal ja 16 jättis hääletamata.
Puudu jäi vaid kaheksa poolthäält
ja USA suursaadik ÜROs Nikki Haley
mõistis sellise vabastava kohtuotsuse karmilt hukka.
Tema sõnul on ÜRO nüüd näidanud,
et pole halvemat antisemitismi väljendust,
kui tõdeda, et terrorism polegi terrorism.
Aastavahetusel USA suursaadiku ametist ÜROs lahkuv Haley
on saanud järeltulija.
President Trump nimetas ametisse
välisministeeriumi pressiesindajana töötanud 48-aastase Heather Nauerti.
Nauert on kõrgelt haritud
ja töötanud enne Trumpi valitsuse välisministeeriumisse siirdumist
nii uudistekanali ABC korrespondendi kui Fox Newsi uudisteankruna.
Iisraeli armee on Liibanoni piiril jätkuvalt häireseisundis,
kui Hezbollah' tõi oma sõdurid otse Iisraeli piiri lähistele.
Kõik algas pooleteise nädala eest, kui IDF hävitas Hezbollah' tunneli,
mis ulatus Liibanoni piiril ca 40 m sügavusele Iisraeli.
Samas teatas Iisrael, et on olnud Hezbollah' ehitustegevusest teadlik,
vähemalt nonde 6 tunneli osas juba rohkem kui neli aastat.
Armee pole neid siiski hävitanud enne, kui esimene neist Iisraeli jõudis.
Iisraeli Põhja Väejuhatuse ülem kindralmajor Joel Strick
kutsus ÜRO Liibanoni eest vastutava rahuvalveväeosa ülema
Itaalia kindralmajori Stefano del Coli tunnelit inspekteerima.
Iisrael nõuab, et UNIFIL esitaks Liibanoni valitsusele karmi vastulause
Hezbollah' tegevuse suhtes, mis on selgelt vastuolus
2006. a Liibanoni sõja järgse ÜRO JN resolutsiooniga 1701.
Kui Liibanon või UNIFIL neid tunneleid ei hävita,
hävitab Iisraeli armee need Stricki sõnul siis,
kui need Iisraeli poole ulatuvad.
Iisraeli luureminister Katz aga tõdes,
et ka sõjaline sekkumine asjadesse Liibanoni poolel pole välistatud.
Teine valitsuse minister, endine kindral Yoav Galant aga ütles,
et kui tunneleid püütakse eesmärgipäraselt kasutada,
saadab Iisrael Liibanoni tagasi kiviaega.
Pärast seda, kui USA kehtestas novembri algul embargo
Iraani nafta impordile ja ekspordile,
on Iraani majandusseis üha pinevam ja tihenevad ka meeleavaldused.
President Rouhani teatas 4. detsembri televiseeritud kõnes,
et kui Iraan ei saa oma naftat müüa,
ei saa keegi Pärsia lahelt toornaftat välja viia.
"Ameerika peaks teadma,
et müüme jätkuvalt oma naftat ja teeme seda ka edaspidi
ning ei keegi ega miski suuda peatada meie naftaeksporti."
Nii ähvardas Rouhani kaudselt
sulgeda Pärsia lahelt Omaani lahte viiva
naftaekspordile tähtsa Hormuzi väina.
USA viies laevastik baseerub Pärsia lahel, Bahraini kuningriigis
ja president Trump on lubanud,
et Hormuzi väin hoitakse laevaliiklusele lahti,
isegi kui see tähendaks konkreetset konflikti Iraaniga.
USA 5. laevastikku kuulub hetkel ka lennukikandja Theodore Roosevelt,
millega on kaasas ca 100 lennukit, mitmeid ristlejaid, hävitajaid,
dessantlaevu ja mitmeid väikeseid hooldusaluseid.
Vastuseks USA välisministri Pompeo
avalikele raketi- ja relvastust puudutavaile süüdistustele,
rääkis Iraani Välisministeeriumi esindaja Bahram Qasem,
et Iraan valmistab ja testib rakette vaid kaitseotstarbel.
"Jätkame mainitud arengutööd
ja ükski Julgeolekuõukogu resolutsioon
ei takista Iraanil testida ja arendada rakette kaitseeesmärgil,"
väitis Qasem.
"Ükski välisriik ei tohi ega suuda ka määrata seda,
mida Iraan teeb või ei tee. Need on puhtalt Iraani siseasjad.
Meie merevägi on arendanud radareil vähenähtava või nähtamatu
Sahand-tüüpi stealth-tehnikaga varustatud hävitaja.
Rohkelt uusi relvatüüpe on tõstnud ka riigi kübersõjavalmidust,"
rääkis Iraani Välisministeeriumi esindaja Bashar Qasem.
Ka Liibanoni Hezbollah tutvustas oma netilehel Iraani uusi relvi
ja objekte, mille vastu neid kasutama hakatakse.
Nendeks olid erinevad USA baasid Lähis-Idas
ning Haifa ja Dimona tuumajaamad Iisraelis.
Hoogustub juba aastaid arendatud East-Med'i gaasijuhtmeprojekt.
Lepingupooled Iisrael, Kreeka ja Küpros allkirjastasid esialgse lepingu
merealuse gaasijuhtmeprojekti kohta,
mis on mõeldud Euroopa gaasitarbijaile.
Gaasijuhtmeprojekt on massiivne. Selle kogupikkus on ca 2100 km,
millest merealune osa moodustab ca 1300 km
ja ülejäänud 600 kulgeb maapinnal.
Projekti kogumaksumus on veidi üle 6 miljardi euro
ja see arvatakse valmivat 2025. a paiku.
Täisvõimsuse korral
suudab juhe edastada ca 15 mlrd kuupmeetrit gaasi aastas.
Juhe algab Haifast ja lõpeb Otrantos, Itaalias,
kust gaas liigub juba olemasolevate gaasijuhtmete kaudu Euroopasse
ja tarbijateni.
Pakistani peaminister Imram Khan väitis televiseeritud kõnes,
et ajaloo leheküljed ei maini Jeesust.
Tema sõnul leiab sealt Moosese ja muidugi islami prohveti Muhhamedi,
kuid kristlaste Jeesuse kohta polevat seal mingit vihjet, väitis Khan.
Peaminister on ajalugu halvasti õppinud
ja tunneb veel viletsamalt islamit, sest islami õpetuse järgi
on Piibli Jeesus ka islamis tähtis isik, kuigi üksnes prohvetina,
mitte samas tähenduses kui meile kristlastele.
Samas kontekstis nõudis Khan, et islamiriigid tooksid ÜROsse eelnõu,
mille järgi maailma rahvad
peaksid keelustama kõik Muhhamediga seotud kriitika
ja nõudma selle asemel kõigilt rahvastelt
prohvet Muhhamedi austamist.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee